B4-0173, 0194 και 0203/95

Ψήφισμα σχετικά με τις μετεγκαταστάσεις επιχειρήσεων στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το πρωτόκολλο που αφορά την κοινωνική πολιτική και επισυνάπτεται στη Συνθήκη για την Ευρωπαϊκή Ένωση καθώς και την οδηγία 94/45/ΕΚ του Συμβουλίου σχετικά με τη θέσπιση επιτροπών ευρωπαϊκών επιχειρήσεων ή διαδικασίας ενημέρωσης των εργαζομένων ή διαβούλευσης μ'αυτούς στις επιχειρήσεις ή στις ομάδες επιχειρήσεων κοινοτικής διαστάσεως ((ΕΕ L 254 της 30.09.1994, σ. 64)),

- λαμβάνοντας υπόψη τα προηγούμενα ψηφίσματά του και ειδικότερα εκείνο της 10ης Μαρτίου 1994 σχετικά με το κλείσιμο της ιαπωνικής επιχείρησης Santana Mσtor (Suzuki) στο Linares της Ισπανίας ((ΕΕ C 91 της 28.03.1994,, σ. 215)),

Α. λαμβάνοντας υπόψη την απόφαση πολλών βιομηχανικών ομίλων να μεταφέρουν την παραγωγή τους σε άλλες χώρες, με αποτέλεσμα πληθώρα απολύσεων στους τομείς της κλωστοϋφαντουργίας και της ένδυσης, της ηλεκτρονικής βιομηχανίας, των υποδημάτων, της αυτοκινητοβιομηχανίας καθώς και στον τομέα των υπηρεσιών,

Β. επισημαίνοντας ότι οι διευθύνσεις των επιχειρήσεων αυτών προβάλλουν ως αιτία λήψεως των εν λόγω αποφάσεων, τα χαμηλότερα ημερομίσθια και τη χορήγηση άμεσων ή έμμεσων επιδοτήσεων, τόσο από τις κυβερνήσεις των κρατών μελών όσο και από την Κοινότητα,

Γ. λαμβάνοντας υπόψη τον προσφάτως ανακύψαντα κίνδυνο παύσης λειτουργίας που απειλεί το εργοστάσιο Renault το οποίο είναι εγκατεστημένο από το 1981 στην περιοχή του Σετουμπάλ και του οποίου το κράτος της Πορτογαλίας κατέχει 25% του κεφαλαίου, ότι η εν λόγω μονάδα παραγωγής απασχολούσε περίπου 1.300 εργάτες το 1992 και έχοντας υπόψη τη δραματική κατάσταση 500 περίπου εργατών που απολύθηκαν από την εν λόγω επιχείρηση, παρά τις δεσμεύσεις που είχε αναλάβει η κυβέρνηση της Πορτογαλίας,

Δ. έχοντας υπόψη τις δραματικές επιπτώσεις που θα έχει η λόγω της εφαρμογής της στρατηγικής της μετεγκατάστασης παύση λειτουργίας του εργοστασίου αυτού, όχι μόνο για τους εργαζόμενους στην Renault-Σετουμπάλ αλλά και για την πληθώρα των μικρών τοπικών επιχειρήσεων που εργάζονται υπεργολαβικά για λογαριασμό της ανωτέρω μονάδας παραγωγής,

1. εκφράζει την αλληλεγγύη του και τη συμπάθειά του σε όλους τους εργαζομένους που είναι θύματα αυτής της στρατηγικής και ειδικότερα σε όλους όσοι απολύθηκαν ή κινδυνεύουν να απολυθούν από το εργοστάσιο του Σετουμπάλ[semigr ]

2. ζητεί, οι επιχειρήσεις που προβαίνουν σε μετεγκατάσταση εντός ή εκτός Κοινότητας, εφαρμόζοντας μεθόδους που εξομοιούνται με «κοινωνικό ντάμπιγκ», να μην τυγχάνουν ενισχύσεων εγκατάστασης στην Ευρωπαϊκή Ένωση[semigr ]

3. θεωρεί ότι, εάν δεν ληφθούν προληπτικά μέτρα, οι μεταφορές των μονάδων παραγωγής χωρίς την προηγούμενη διαβούλευση των κοινωνικών εταίρων θα θέσουν σε κίνδυνο την οικονομική και κοινωνική συνοχή,

4. ζητεί από την Επιτροπή να εκπονήσει μελέτη με θέμα τον απολογισμό των μετεγκαταστάσεων στην Ευρωπαϊκή Ένωση και να του υποβάλει σχετική έκθεση[semigr ]

5. καλεί την Επιτροπή να δημοσιοποιήσει τις εγγυήσεις που εξασφάλισε εκ μέρους της πορτογαλικής κυβέρνησης και της Renault προκειμένου να εγκρίνει το σχέδιο εγκατάστασης του ως άνω εργοστασίου στο Σετουμπάλ και για να χορηγήσει κοινοτικές επιδοτήσεις[semigr ]

6. επαναλαμβάνει την ανάγκη εφαρμογής των μέτρων που διέπουν την μετεγκατάσταση επιχειρήσεων και τα οποία εμπεριέχονται στην προαναφερόμενη οδηγία 94/45/ΕΚ[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση και το κοινοβούλιο της Πορτογαλικής Δημοκρατίας, τις συνδικαλιστικές οργανώσεις και τη διεύθυνση της επιχείρησης Renault στην Πορτογαλία και τη Γαλλία, την Συνομοσπονδία Ευρωπαϊκών Συνδικάτων καθώς και την Ένωση Βιομηχανιών της Ευρωπαϊκής Ένωσης (UNICE).